Source: http://maximasport.ro/craiova-invinsa-de-csm-bucuresti-poate-castiga-la-masa-verde/
Timestamp: 2018-08-14 06:36:35+00:00

Document:
Craiova, învinsă de CSM București, poate câștiga la masa verde | Maxima Sport
Craiova, învinsă de CSM București, poate câștiga la masa verde
15/09/2014 Handbal, Stiri Fara comentarii
Echipa de handbal feminin SCM Craiova a pierdut, scor 28-16, meciul din deplasare cu CSM București. La pauză, bucureștencele au condus cu 13-8. Meciul s-a jucat în Sala Rapid din Capitală și face parte din etapa a IV-a din Liga Națională.
De la Craiova s-a remarcat norvegianca Ane Eidem, care a înscris de șase ori. Au mai jucat: Munteanu – Amariei (3 goluri), Apipie (2), Pîrvuț (2), Tănăsie (1), Șelaru (1), Lazarin (1), Tomescu, Georgescu și Florică.
Antrenorii echipei bucureștene, Mette Klit și Adrian Vasile, nu au avut legitimațiile de la Federația Română de Handbal și nu au putut să stea pe banca echipei. Prezența antrenorilor pe teren este obligatorie, așa că cei din staff-ul craiovean au contestat absența lor. Astfel, echipa din Bănie ar putea să câștige la masa verde, scor 10-0.
În clasament, SCM este pe 7, cu două victorii și două înfrângeri. CSM București, Corona Brașov, HCM Baia Mare și Dunărea Brăila sunt pe primele patru locuri, cu maximum de puncte.
În următoarea etapă, handbalistele oltence vor juca, pe teren propriu, cu cele de la Dunărea Brăila.
Celelalte rezultate ale etapei a IV-a din Liga Națională:
HCM Baia Mare – Neptun Constanţa 36-23
HC Zalău – CSM Unirea Slobozia 28-24
Dunărea Brăila – „U” Cluj 33-31
HCM Roman – Cetate Devatrans 30-26
HCM Râmnicu Vâlcea – CSM Ploieşti 27-21
Mureşul Târgu Mureş – Corona Braşov 18-33
csm bucuresti, handbal, liga nationala, masa verde, scm craiova

References: CSM 
 CSM 
 CSM 
 CSM 
 CSM 
 CSM 

csm